Kool Herc, é considerado o pai do Hip Hop.
A **cultura hip hop** é un movemento artístico e cultural que foi creado por afroamericanos, orixinario na cultura urbana dos barrios de Estados Unidos, tamén coñecido coma **cultura afroamericana hip hop**, a súa orixe data de anos antes do seu salto a fama mundial, cando chegou a outros grupos como os americanos latinos e caribeños, comezando no Bronx, Nova York. A cultura hip hop caracterízase por catro elementos fundamentais: *rapping* ou *mcing*, DJ e turntablism, breakdance e graffiti. Outros elementos inclúen o coñecemento histórico do movemento, o beatboxing, o emprendemento na rúa, a linguaxe hip hop e a moda hip hop.

Definición de hip hop
---------------------

O hip-hop (*cadril/cadeira-chimpo* en inglés) é unha corrente artística que pode verse representada en catro temáticas principais:

* *MCing ou Rap*, coma arte de representar mediante rimas.
* *DJism ou Turntablism*, coma arte de *pinchar* e mesturar sons, xeralmente usando vinilos e unha mesa de mesturas xunto cun tocadiscos.
* *Graffiti*, coma expresión plástica xeralmente mediante aerosol.
* *Breakdance*, coma baile.

Alén destes catro elementos a Zulu Nation aínda engadía un quinto considerado vital para a supervivencia e éxito do movemento: o coñecemento e a concienciación cidadá. Isto significaba o coñecemento das realidades sociais do mundo actual e da cultura, co obxectivo de formar unha identidade e unha consciencia étnica e de cidadanía entre estas persoas (recordemos que na súa inmensa maioría eran descendentes africanos sumidos na pobreza) que tiñan escaso acceso á cultura e descoñecían os seus dereitos e deberes. Desta maneira o hip hop axiña se converteu, nestes seus inicios, nun instrumento de transformación social ou, dito doutra maneira, promovía o activismo político.

Nos últimos anos está tomando forza unha quinta disciplina, o chamado *beatboxing*, que consiste na imitación dos sons instrumentais usando a gorxa e outras partes do corpo.

Tamén se considera parte do hip-hop o estilo de vestir (máis folgado do habitual, con pezas de roupa como gorras, puchos ou calzado deportivo).

### Etimoloxía

A creación do vocábulo *hip hop* adoita atribuírse a Keith 'Cowboy' Wiggins, rapeiro que colaboraba xunto a Grandmaster Flash and the Furious Five. Non obstante, Lovebug Starski, Keith Cowboy e DJ Hollywood usaban o vocábulo como un apoio verbal ao improvisar co micrófono, cando esta música era coñecida aínda como *disco rap*. Crese que Cowboy creou o termo cando bromeaba cun amigo que acababa de alistarse nas Forzas Armadas dos Estados Unidos, ao cantar facendo scat as palabras "hip/hop/hip/hop" de forma que imitaba a cadencia rítmica dos soldados ao marcharen. Cowboy máis tarde desenvolveu a cadencia da súa rima "hip hop" como parte da súa actuación en directo, o que deseguido foi empregado por outros artistas como The Sugarhill Gang en "Rapper's Delight".

Afrika Bambaataa, fundador de Universal Zulu Nation, está recoñecido como o primeiro en utilizar o vocábulo para describir unha subcultura á que esta música pertencía. Suxeriuse tamén que este era un vocábulo que se empregaba para referirse de modo pexorativo a este estilo. O primeiro uso impreso do termo foi en The Village Voice, por Steven Hager, máis tarde autor dunha historia do hip hop en 1984.

Historia do hip hop
-------------------

As orixes da música rap han de ser procurados nas tradicións musicais afroamericanas e da África Occidental. Os griots son un grupo de cantantes e poetas ambulantes de África Occidental, considerados os depositarios da tradición oral e a historia de moitos destes pobos. Polo seu estilo musical e características pódense considerar coma un dos primeiros devanceiros do rap. Por outro lado, xa en Nova York e tamén nos Ánxeles, actuacións poéticas e musicais de artistas inspirados nos griots como The Last Poets, The Watts Prophets ou Jalal Mansur Nuriddin tiveron un grande impacto cultural e social a finais da década de 1960 e na de 1970, sobre todo entre o público dos guetos urbanos que verán nacer a música rap. É por iso que tanto os Last Poets coma os Watts Prophets están considerados coma unha das primeiras fontes de inspiración do rap. Unha terceira influencia que chegou a ser determinante no nacemento do novo estilo musical sería a música xamaicana, en especial o dub.

Cara á década de 1970, na cidade de Nova York, un personaxe xamaicano, pero nado no Bronx coñecido como Dj Kool Herc (quen, segundo o mito, era coñecido por facer festas na rúa cos seus grandes MC's e DJ's que traía no seu coche), comezaron unha nova tónica de DJ|DJism, onde respectou a parte dos beats dalgunhas cancións de moda (principalmente disco e funk), cun par de tornadiscos, para estender partes da melodía e comezar a facer o que logo chamaríase break. Precisamente serían a música funk e soul, que eran habitualmente pinchadas nestas festas, outros dos estilos que máis influirían nestes momentos de agromar do rap.

Doutra banda, DJ Hollywood, nas discos locais de Nova York, comezaba a rimar sobre algúns ritmos disco do momento.

Un par de anos máis tarde, Afrika Bambaataa xunto a Fab 5 Freddy definen o que serían os catro grandes elementos do hip-hop.

Un dos protexidos de DJ Kool Herc, coñecido coma Grand Master Flash, comeza contra outra nova tónica para os DJ's, na cal, mestura dúas *beats* de diferentes cancións, para xerar un novo ritmo. Asemade e despois dun accidente que tivo un coñecido de Grand Whizard Theodore, cun disco e unha agulla, invéntase o scratch. Isto implicaría unha nova moda nos DJ's.

Impacto social do hip hop
-------------------------

O hip hop tivo un considerable impacto social dende os seus inicios na década de 1970. Orlando Patterson, profesor de socioloxía na Universidade Harvard, axudou a describir o fenómeno da rápida propagación do hip hop arredor do mundo. O profesor Patterson sostén que a comunicación de masas é controlada polos ricos, o goberno e as empresas en nacións do terceiro mundo e países de todo o mundo. Tamén cre que a comunicación de masas coa creación dunha escena cultural do hip hop a nivel mundial. Como resultado, os mozos absorben e son influenciados pola escena do hip hop americano e comezan a súa propia forma do mesmo. Patterson cre que a revitalización da música hip hop se producirá en todo o mundo coa mestura dos valores tradicionais e as formas musicais do hip hop americano, e ultimamente un proceso de cambio e desenvolvemento global dos mozos de todo o mundo que permite ser máis influenciados por algunha das formas musicais do hip hop. Tamén se argumentou que a música rap se formou como unha "resposta cultural á opresión histórica e o racismo, un sistema de comunicación entre as comunidades negras e máis adiante latinas nos Estados Unidos". Isto débese ao feito de que a cultura reflicte a situación social, económica e a realidade política dos mozos privados dos seus dereitos. Na Primavera Árabe o hip hop exerceu un papel importante na provisión dun canal para que os mozos expresen as súas ideas.

Notas
-----

1. ↑  "Honolulu Star-Bulletin". *newspapers.com*. 1 de setembro de 1988. p. 23. Consultado o 2023.
2. ↑  "The Press-Tribune". *newspapers.com*. 15 de setembro de 1988. p. 15. Consultado o 2023.
3. ↑  "The Guardian". *newspapers.com*. 7 de xullo de 1984. p. 10. Consultado o 2023.
4. ↑  "Burton Mail". *newspapers.com*. 12 de xullo de 1984. p. 16. Consultado o 2023.
5. ↑  "The Kingston Whig-Standard". *newspapers.com*. 6 de xuño de 2014. p. 23. Consultado o 2023.
6. ↑  "The Daily Illini". *newspapers.com*. 27 de febreiro de 2007. p. 4. Consultado o 2023.
7. ↑  "St. Louis Post-Dispatch". *newspapers.com*. 11 de xuño de 1995. p. 626. Consultado o 2023.
8. ↑  "Chicago Tribune". *newspapers.com*. 9 de xuño de 1985. p. 282. Consultado o 2023.
9. ↑  "Copia arquivada". Arquivado dende o orixinal o 30 de marzo de 2009. Consultado o 30 de marzo de 2009.
10. 1 2 3  "Keith Cowboy - The Real Mc Coy". Web.archive.org. 17 de marzo de 2006. Arquivado dende o orixinal o 17 de marzo de 2006. Consultado o 21 de decembro de 2010.
11. ↑  "Zulunation.com". Arquivado dende o orixinal o 19 de xullo de 2013. Consultado o 25 de agosto de 2018.
12. ↑  Hagar, Steven. "Afrika Bambaataa’s Hip-Hop," *Village Voice*
13. ↑  Hager, Steven. Hip Hop: The Illustrated History of Break Dancing, Rap Music, and Graffiti. St Martins Press, 1984.
14. ↑  "Copia arquivada". Arquivado dende o orixinal o 29 de marzo de 2009. Consultado o 28 de marzo de 2009.
15. ↑  "Copia arquivada". Arquivado dende o orixinal o 10 de decembro de 2003. Consultado o 10 de decembro de 2003.
16. ↑  "Copia arquivada". Arquivado dende o orixinal o 18 de febreiro de 2009. Consultado o 28 de marzo de 2009.
17. ↑  "Afrika Bambaataa". *doggshiphop.com*. [*Ligazón morta*]
18. ↑  "Afrika Bambaataa". *clubbingspain.com*. Consultado o 2023.
19. ↑  "Copia arquivada". Arquivado dende o orixinal o 02 de abril de 2009. Consultado o 28 de marzo de 2009.
20. ↑  Asante, MK *It's Bigger Than Hip Hop : the Rise of the Post-hip-hop Generation*. New York: St. Martin's Press, 2008. pp. 21–23
21. ↑  Patterson, Orlando. "Global Culture and American cosmos" The Andy Warhol Foundation for the Visual Arts. Paper Number 21994 01Feb2008.
22. ↑  "Hip-Hop: "The Rapper's" Delight". America.gov. Retrieved 2010-04-23.
23. ↑  Alridge D, Steward J. "Introduction: Hip Hop in History: Past, Present, and Future", Journal of African American History 2005. p. 190
24. ↑  *"Is Hip Hop driving the arab spring?".BBC News*. 2011-07-24

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cultura hip hop Modificar a ligazón no Wikidata*** |

### Outros artigos

* Grupos musicais de hip hop
* 070 Shake
* Genius

### Ligazóns externas

* Documental en *National Geographic* *(en inglés)*
* Artigo sobre as orixes do hip hop *(en castelán)*

|  |  |
| --- | --- |
| Control de autoridades | 
* Wd: Q1132127
* AAT: 300266490
* BNCF: 4657
* BNF: 125003244
* FAST: 957237
* GEC: 0282037
* JSTOR: hip-hop-culture
* LCCN: sh95009601
* NKC: ph120701
* Treccani: hip-hop

 |